stanford-oval/wikipedia huggingface dataset:
มุราอิ โนะ โคอิ
สื่อ > อนิเมะ

ได้รับการประกาศดัดแปลงเป็นอนิเมะในเดือนมิถุนายน พ.ศ. 2565 ได้ผลิตโดยสตูดิโอเจซีสตาฟและกำกับโดยโยชิกิ ยามาคาวะ โดยมีบทควบคุมและเขียนโดยซูซูมุ ยามาคาวะ [ja] และดนตรีที่แต่งโดยรุกะ คาวาดะ [ja] ซีรีส์นี้ออกอากาศทั่วโลกผ่านทางดิสนีย์+ในวันที่ 4 กันยายนจนถึง 20 พฤศจิกายน พ.ศ. 2567 และออกอากาศทางช่องโตเกียวเอ็มเอ็กซ์และเครือข่ายอื่นๆ ตั้งแต่วันที่ 6 ตุลาคมจนถึง 22 ธันวาคม พ.ศ. 2567 เพลงเปิดคือ "Henshin!" (へんしん!) ร้องโดยรีนุ ส่วนเพลงปิดคือเพลง "Suko" (すこ。) ร้องโดย Yabai T-Shirt Ya-san
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | วันที่ฉายครั้งแรก  |
| --- | --- | --- | --- | --- |
| 1 | "ตอนที่ 1" | โยชิเอะ คิตะ | โยชิโนบุ ยามาคาวะ | 6 ตุลาคม 2567 (2567-10-06) |
| 2 | "ตอนที่ 2" | โยชิเอะ คิตะ | โยชิโนบุ ยามาคาวะ | 13 ตุลาคม 2567 (2567-10-13) |
| 3 | "ตอนที่ 3" | โยชิเอะ คิตะ | โยชิโนบุ ยามาคาวะ | 20 ตุลาคม 2567 (2567-10-20) |
| 4 | "ตอนที่​ 4" | โยชิเอะ คิตะ | โยชิโนบุ ยามาคาวะ | 27 ตุลาคม 2567 (2567-10-27) |
| 5 | "ตอนที่ 5" | โยชิเอะ คิตะ | โยชิโนบุ ยามาคาวะ | 3 พฤศจิกายน 2567 (2567-11-03) |
| 6 | "ตอนที่ 6" | โยชิเอะ คิตะ | โยชิโนบุ ยามาคาวะ | 10 พฤศจิกายน 2567 (2567-11-10) |
| 7 | "ตอนที่ 7" | โยชิเอะ คิตะ | คิโยทากะ โอฮาตะ | 17 พฤศจิกายน 2567 (2567-11-17) |
| 8 | "ตอนที่ 8" | โยชิเอะ คิตะ | โยชิโนบุ ยามาคาวะ | 24 พฤศจิกายน 2567 (2567-11-24) |
| 9 | "ตอนที่ 9" | โยชิเอะ คิตะ | โยชิโนบุ ยามาคาวะ | 1 ธันวาคม 2567 (2567-12-01) |
| 10 | "ตอนที่ 10" | โยชิเอะ คิตะ | โยชิโนบุ ยามาคาวะ | 8 ธันวาคม 2567 (2567-12-08) |
| 11 | "ตอนที่ 11" | โยชิเอะ คิตะ | โยชิโนบุ ยามาคาวะ | 15 ธันวาคม 2567 (2567-12-15) |
| 12 | "ตอนที่ 12" | โยชิโนบุ ยามาคาวะ โยชิเอะ คิตะ | โยชิโนบุ ยามาคาวะ | 22 ธันวาคม 2567 (2567-12-22) |
ภูวนาท คุนผลิน

| ภูวนาท คุนผลิน |
| --- | --- |
เกิด: 2 กุมภาพันธ์ พ.ศ. 2519 (48 ปี)
อาชีพ: นักร้อง ดีเจ นักแสดง พิธีกร ผู้ประกาศข่าว ยูทูบเบอร์
คู่สมรส: อลิสา พันธุศักดิ์ (2560–ปัจจุบัน)
อาชีพทางดนตรี
แนวเพลง: ป็อป,ลูกกรุง
เครื่องดนตรี: เสียงร้อง
ช่วงปี: พ.ศ. 2542 - ปัจจุบัน
ค่ายเพลง: Exact จีเอ็มเอ็ม แกรมมี่ Werkgang
 นักดนตรี
ดร.ภูวนาท คุนผลิน ชื่อเล่น อั๋น  (เกิดเมื่อวันที่ 2 กุมภาพันธ์ 2519) เป็นนักร้อง นักจัดรายการวิทยุ และนักแสดงชาวไทย
ประวัติ

ภูวนาท คุนผลิน เป็นบุตรของร้อยเอกชม คุนผลิน กับ ดร.มาลีรัตน์ คุนผลิน และเป็นน้องชายของ ดร.ภูวนิดา คุนผลิน สมาชิกสภาผู้แทนราษฎร พรรคเพื่อไทย จบการศึกษาระดับประถม-มัธยมศึกษาตอนต้นจากโรงเรียนเซนต์คาเบรียล และระดับธยมศึกษาตอนปลายจากโรงเรียนเตรียมอุดมศึกษา ระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย จบปริญญาโท คณะนิเทศศาสตร์ จุฬาลงกรณ์มหาวิทยาลัย   จบปริญญาเอก หลักสูตรปริญญาปรัชญาดุษฎีบัณฑิต สาขาวิชารัฐประศาสนศาสตร์ มหาวิทยาลัยรามคำแหง เข้าสู่วงการบันเทิงด้วยการเป็นผู้ชนะเลิศการประกวดโค้กมิวสิคอวอร์ดฯ และยังชนะเลิศการประกวดซิงกิ้งคอนเทสต์ จุฬาลงกรณ์มหาวิทยาลัย  เป็น 1 ในผู้ชนะการประกวดสตาร์เสิร์ชจัดโดยแกรมมี่ และยังเป็นตัวแทนประเทศไทยร่วมเอเชียไลฟ์ เฟสติวัลที่ญี่ปุ่น
ภูวนาทร้องเพลงประกอบละครเรื่อง ทรามวัยกับไอ้จก ชื่อเพลง "ฉันยังรอเธอ" และออกผลงานอัลบั้ม  อั๋น-อัลลิมิเต็ด "ซีรีส์โกลด์" อมตะสุนทราภรณ์ , Your  song 1-2 และเพลงประกอบละครอีกหลายเรื่อง
ภูวนาทเคยลงสมัครรับเลือกตั้งสมาชิกสภากรุงเทพมหานครปี 2549 สังกัดพรรคไทยรักไทย แต่ไม่ได้รับเลือกตั้ง
เขาสมรสกับอลิสา พันธุศักดิ์ ชาวเมืองพัทยา​ เมื่อวันที่ 14 มกราคม พ.ศ. 2560 ณ คริสตจักรวัฒนา กรุงเทพมหานคร เนื่องจากภรรยานับถือศาสนาคริสต์ นิกายโปรแตสแตนท์ และมีพิธีแบบไทยวันที่ 16 มกราคมปีเดียวกัน มีบุตรสองคนชื่อภูริท คุนผลิน ชื่อเล่นว่าพอล (14 พฤษภาคม พ.ศ. 2561) โดยชื่อเล่นตั้งตามนามนักบุญเปาโลและพ้องกับคำว่าพอเพียง และ ภูมิคุณ พันธุศักดิ์ คุนผลิน ชื่อเล่นว่าพีท (23 กันยายน พ.ศ. 2564)
ผลงานเพลง

อั๋น-อัลลิมิเต็ด (30 กันยายน 2540)
ขอแค่คิดถีง (30 เมษายน 2541)
อัลบั้มพิเศษ

ทรามวัยกับไอ้จก (29 พฤษภาคม 2540)
X-Change Vol.2 (8 เมษายน 2542)
X-Change Vol.3 (17 มิถุนายน 2542)
เพลงประกอบละครเวที บัลลังก์เมฆ (29 พฤษภาคม 2544)
Your song 1-2 (2546)
DJ On Stage (23 มิถุนายน 2554)
อัลบั้มรวมเพลง

รวมฮิต เพลงละคร (4 เมษายน 2540)
รวมเพลงประกอบละคร ปี 40 (14 พฤศจิกายน 2540)
Yes Vol.1 (10 กุมภาพันธ์ 2541)
Grammy Acoustic Series Vol.1 (27 สิงหาคม 2541)
Grammy Acoustic Series Vol.2 (27 สิงหาคม 2541)
Champ Of Teen Boys (24 พฤศจิกายน 2541)
Flower 4 Tulip คิดถึงเธอเหลือเกิน (9 กุมภาพันธ์ 2544)
Rooms Four Simply Love Acoustic (28 กันยายน 2544)
อมตะเคียงกรุง แก้วเก้า (14 ธันวาคม 2544)
ครอบครัวลูกกรุง 1-2 (2545)
รวมเพลงประกอบละคร รักในรอยแค้น (22 พฤศจิกายน 2545)
Duet Story (26 สิงหาคม 2548)
25 Years Grammy Songs Hit Soundtrack (12 ธันวาคม 2551)
Love Hurts (มิถุนายน 2553)
Chill Hitz (มีนาคม 2554)
Smooth Times Vol.2 (14 กรกฏาคม 2554)
อมตะเพลงหวานกลางกรุง ผู้หญิงก็มีหัวใจ (25 สิงหาคม 2554)
Wedding Songs (20 ตุลาคม 2554)
Mp3 Yes (26 พฤษภาคม 2558)
รวมเพลงฮิต Yes! (26 พฤษภาคม 2563)
ผลงานการแสดง

พ.ศ. 2560 Club Friday Celeb's Stories ตอนแย่งชิง (จีเอ็มเอ็ม 25) รับบท ผู้ประกาศข่าวรายการเที่ยงวันนี้ (รับเชิญ)
พ.ศ. 2565 คือเธอ (ช่อง 3 เอชดี) รับบท พิธีกรรายการเปิดปมข่าว (รับเชิญ)
คอนเสิร์ต

คอนเสิร์ต LOVE 2 SHARE CHARITY CONCERT (7 สิงหาคม 2554)
คอนเสิร์ต DJs On Stage (25 - 26 มิถุนายน 2554)
คอนเสิร์ต สลีพเลส โซไซตี้ คอนเสิร์ต (11 มิถุนายน 2554)
คอนเสิร์ต The Duets Show: Soundtracks of Love [RETURN] (26 กันยายน 2546)
คอนเสิร์ต The Duet Show-Soundtracks of Love (6 กันยายน 2546)
คอนเสิร์ต ถูกใจคนไทย ร่วมใจใช้สินค้าถูกกฎหมาย (17 สิงหาคม 2545)
คอนเสิร์ต พลังแผ่นดิน (20 พฤศจิกายน 2542)
ผลงานพิธีกร > ออนไลน์

พ.ศ. 2560 - ปัจจุบัน อั๋น ภูวนาท UnPuwanart Ep.1 ช่อง YouTube & FB: Unpuwanart อั๋น ภูวนาท
Vlog อั๋นจ๋า
Vlog น้องพอล
Vlog อั๋นจ๋าพอลพีท
นั่งคุย LIVE
อั๋นจ๋าพอลพีท Daliy
ไม่ไหวจะไหว
หาเรื่องมาคุย
พ.ศ. 2561 - พ.ศ. 2565 : อั๋นจ๋า เดอะเรียลลิตี้ Season 1 - Season 7 ทางช่อง YouTube Chang 2561
พ.ศ. 2564 - ปัจจุบัน : รายการ GREEN MORNING SHOW ทุกวัน เวลา 07.00 - 08.00 น. ทางช่อง YouTube & App: AtimeOnline ร่วมกับ ดีเจพี่อ้อย - นภาพร ไตรวิทย์วารีกุล, ดีเจอ้อม - สุนิสา สุขบุญสังข์, ดีเจอุ้ม - ขจรกิติ์ พ้นภัย (เริ่มวันที่ 4 มกราคม 2564 - ปัจจุบัน)
พ.ศ. 2565 - ปัจจุบัน : ข่าวจบ คนไม่จบ เวลา 20.00 น. ทางช่อง YouTube : ข่าวสด โดยจัดรายการคู่กับ ลักขณา ปันวิชัย (คำผกา)
แหล่งข้อมูลอื่น

ภูวนาท คุนผลิน ที่ยูทูบ
ภูวนาท คุนผลิน ที่เฟซบุ๊ก 1
ภูวนาท คุนผลิน ที่เฟซบุ๊ก 2
ภูวนาท คุนผลิน ที่เอกซ์ (ทวิตเตอร์)
ภูวนาท คุนผลิน ที่อินสตาแกรม
ไฮไฟฟ์ของภูวนาท คุณผลิน เก็บถาวร 2010-02-11 ที่ เวย์แบ็กแมชชีน
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
เกรก เลอมอนด์

| เกรก เลอมอนด์ |
| --- | --- |
เลอมอนด์ (เสื้อสีเหลือง) ในการแข่งขันตูร์เดอฟรองซ์ ปี 1990
เกิด:  (1961-06-26) 26 มิถุนายน ค.ศ. 1961 (63 ปี) เลควูด รัฐแคลิฟอร์เนีย
สัญชาติ: สหรัฐอเมริกา
ชื่ออื่น: LeMondster
อาชีพ: นักจักรยาน
เกรกอรี เจมส์ เลอมอนด์ (อังกฤษ: Gregory James LeMond) นักจักรยานชาวสหรัฐอเมริกา  เป็นแชมเปียนตูร์เดอฟรองซ์ 3 สมัย ในปี ค.ศ. 1986, 1989 และ 1990 โดยเป็นแชมเปียนชาวอเมริกันคนแรก รวมไปถึงเป็นแชมเปียนคนแรกที่ไม่ได้เป็นชาวยุโรป   นับตั้งแต่รายการนี้เริ่มจัดการแข่งขันมาตั้งแต่ปี ค.ศ. 1903
เลอมอนด์เกิดที่เมืองเลควูด รัฐแคลิฟอร์เนีย  เติบโตที่เมืองรีโน รัฐเนวาดา   หลังจากได้เป็นแชมเปียนตูร์เดอฟรองซ์สมัยแรกในปี 1986  เขากลับต้องออกจากวงการไปถึงสองปี เนื่องจากอาการบาดเจ็บจากอุบัติเหตุระหว่างการล่าสัตว์  และกลับมาเป็นแชมเปียนได้อีก 2 ปี ติดต่อกันในปี 1989 และ 1990
เลอมอนด์เป็นผู้ออกแบบจักรยานที่ใช้ในการแข่งขันด้วยตัวเอง และวางจำหน่ายในชื่อการค้า "เลอมอนด์" โดยให้บริษัทจักรยาน เทรค เป็นผู้ผลิตและทำการตลาด  แต่ได้เกิดความขัดแย้งกัน เนื่องจากบริษัท เทรค ให้ความสำคัญกับแลนซ์ อาร์มสตรอง นักจักรยานรุ่นหลังที่มีชื่อเสียงมากกว่า  ในปี 2001 เกรก เลอมอนด์ ได้วิจารณ์อาร์มสตรองเกี่ยวกับการใช้สารกระตุ้น  เขาถึงกับถูกบีบบังคับโดยผู้บริหารของเทรค ให้แถลงข่าวขอโทษและปฏิเสธข้อวิจารณ์นั้น ด้วยเหตุผลทางธุรกิจ
สถิติรายการใหญ่

| Grand Tour | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 |
| --- | --- | --- | --- | --- | --- | --- | --- | --- | --- | --- | --- | --- |
|  Vuelta | WD | - | - | - | - | - | - | - | - | - | - | - |
|  Giro | - | - | 3 | 4 | - | WD | 39 | 105 | WD | - | WD | - |
|  Tour | - | 3 | 2 | 1 | - | - | 1 | 1 | 7 | WD | - | WD |
WD = Withdrew
แหล่งข้อมูลอื่น

Official website of Greg LeMond เก็บถาวร 2005-03-24 ที่ เวย์แบ็กแมชชีน
LeMond Fitness
Greg Lemond/Gitane เก็บถาวร 2012-05-09 ที่ เวย์แบ็กแมชชีน
Greg Lemond talks about Performance Enhancing Drugs in Cycling เก็บถาวร 2013-12-20 ที่ เวย์แบ็กแมชชีน
โกยเถอะเกย์

| โกยเถอะเกย์ |
| --- | --- |
กำกับ: ยุทธเลิศ สิปปภาค
นักแสดงนำ: เกียรติศักดิ์ อุดมนาค นาคร ศิลาชัย
ผู้จัดจำหน่าย: สหมงคลฟิล์มอินเตอร์เนชั่นแนล
วันฉาย: 5 เมษายน 2550
ประเทศ: ไทย
ภาษา: ไทย
โกยเถอะเกย์ (อังกฤษ: Ghost Station) เป็นภาพยนตร์ไทยแนวตลกสยองขวัญในปี 2550 ที่กำกับโดยยุทธเลิศ สิปปภาค ภาพยนตร์เรื่องนี้เป็นการล้อเลียนภาพยนตร์ฮอลลีวูดเรื่อง "หุบเขาเร้นรัก" แต่ได้นำมาดัดแปลงให้เป็นเรื่องราวแบบไทย ๆ ผสมผสานความตลกขบขันและความสยองขวัญเข้าด้วยกัน โดยเล่าเรื่องราวของคู่รักชายรักชายที่ต้องเผชิญหน้ากับเหตุการณ์เหนือธรรมชาติ
เนื้อเรื่อง

เรื่องราวของคู่รักชายรักชายอย่าง อู๊ด และ ใหญ่ ที่หลงใหลในภาพยนตร์คาวบอย จนตัดสินใจย้ายถิ่นฐานจากในเมือง มาใช้ชีวิตแบบเรียบง่ายในชนบท เพื่อเสาะหาความเป็นส่วนตัวและบรรยากาศแบบคาวบอยที่พวกเขาใฝ่ฝัน พวกเขาซื้อปั๊มน้ำมันร้างแห่งหนึ่งและตั้งรกรากอยู่ที่นั่น อู๊ดค้นพบความจริงอันขมขื่นว่าใหญ่กำลังมีความสัมพันธ์ลับ ๆ กับแตงโม หญิงสาวทอมบอยที่มีคนรักชื่อเจนนี่
นักแสดง

เกียรติศักดิ์ อุดมนาค แสดงเป็น อู๊ด
นาคร ศิลาชัย แสดงเป็น ใหญ่
เฟี้ยว์ฟ้าว สุดสวิงริงโก้ แสดงเป็น แตงโม
สุภัสสรา เรืองวงศ์ แสดงเป็น เจนนี่
งานสร้าง

หลังจากเสร็จสิ้นภาพยนตร์เรื่องกระสือวาเลนไทน์ ยุทธเลิศ สิปปภาค ผู้กำกับและผู้เขียนบทกำลังอยู่ในระหว่างพัฒนาโปรเจ็กต์ภาพยนตร์เรื่องต่อไปของเขา โดยขณะที่กำลังเดินอยู่บนถนนข้าวสาร เขาได้มีโอกาสพบกับนาคร ศิลาชัย ทั้งสองได้คิดไอเดียเกี่ยวกับโกยเถอะเกย์ขึ้นมา
ยุทธเลิศ สิปปภาคได้เปิดเผยว่าภาพยนตร์เรื่องนี้เป็น "ภาพยนตร์ตลกบริสุทธิ์" ซึ่งแตกต่างจากผลงานก่อนหน้าของเขาที่มักผสมผสานหลายแนว โดยเฉพาะการนำความตลกมาเป็นส่วนประกอบหนึ่งของเรื่องราว ใน "โกยเถอะเกย์" ยุทธเลิศต้องการให้ความตลกเป็นแกนหลักของเรื่อง และใช้แนวสยองขวัญหรือโรแมนติกเป็นส่วนประกอบรอง เพื่อสร้างประสบการณ์ชมภาพยนตร์ที่แตกต่างออกไป
เพลงอีแซว

เพลงอีแซว เป็นเพลงประจำถิ่นจังหวัดสุพรรณบุรีที่มีอายุกว่า 100 ปี แต่เดิมนิยมเล่นในลักษณะเกี้ยวพาราสีกันระหว่างชายหญิง โดยใช้ภาษาเรียบง่าย ต่อมาจึงพัฒนามาเป็นเพลงปฏิพากย์ ร้องโต้ตอบกัน และมีความยาวมากขึ้น มีลักษณะสนุกสนาน สามารถเล่นได้ในทุกโอกาส
ผู้แสดง

ฝ่ายหญิงมักใส่เสื้อคอกลมหรือคอเหลี่ยมกว้าง และฝ่ายชายมักใส่เสื้อคอกลมสีสันฉูดฉาด จำนวนผู้แสดงไม่มีกำหนดตายตัว โดยหน้าที่ของผู้แสดงแต่ละคนสามารถแยกได้เป็น พ่อเพลง (ผู้ร้องนำฝ่ายชาย), แม่เพลง (ผู้ร้องนำฝ่ายหญิง), คอต้น (ผู้ร้องนำคนแรก), คอสองและคอสาม, ลูกคู่
ลำดับการเล่น

บทไหว้ครู เป็นการกราบไว้สิ่งศักดิ์สิทธิ์ทั้งหลายทั้งปวง โดยจะต้องนั่งกับพื้น และมีพานกำนลถือไว้ขณะร้อง โดยเริ่มร้องที่พ่อเพลงจากนั้นจึงเป็นส่วนของแม่เพลง
บทเกริ่น เป็นบทร้องของฝ่ายชายและฝ่ายหญิง ก่อนที่จะออกมาพบกัน โดยจะร้องสลับกันไป หลังจากไหว้ครู นักแสดงจะต้องลุกเพื่อร้องเพลงออกตัว ที่ทักทายและแนะนำตัวกันรวมถึงการฝากเนื้อฝากตัวด้วย จากนั้นจึงร้องเพลงปลอบซึงเป็นการชักชวนให้ฝ่ายหญิงออกมาร้องโต้ตอบกัน
เพลงปะ เป็นเพลงที่ทั้งสองฝ่ายชายและหญิงร้องโต้ตอบกันไปมา ส่วนใหญ่จะเป็นการปะทะคารม มีทั้งในเรื่องราวของความรัก การประลอง
บทจากหรือบทลา เป็นเพลงที่ร้องเพื่อแสดงความอาลัยกับคู่ร้องและคนดู เนื่องจากใกล้หมดเวลาในการเล่นแล้ว
การอวยพร เป็นการร้องขอบคุณผู้จ้าง คนดู และผู้ร่วมแสดง
พ่อเพลงและแม่เพลงเริ่มต้นจากบทไหว้ครู ฝ่ายชายจะร้องบทปลอบ จากนั้นฝ่ายหญิงก็จะร้องบทรับแขก ผู้ชายจึงเริ่มการเกี้ยวพาราศี ผู้หญิงอาจจะปะทะอารมณ์ หรือเล่นตัว ฝ่ายชายจึงว่าบทออด ฝ่ายหญิงจึงที่ไม่รับรัก และขอให้ฝ่ายชายมาสู่ขอตนจบด้วยฝ่ายชายขอพาหนี เมื่อหนีแล้วก็เป็นบทชมนกชมไม้
กำเนิดบาปทาโกปี้

| --- | --- |
กำเนิดบาปทาโกปี้
タコピーの原罪 (Takopī no Genzai)
ชื่อภาษาอังกฤษ: Takopi's Original Sin
มังงะ
เขียนโดย: ไทซัง 5
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์+
นิตยสาร: โชเน็งจัมป์+
กลุ่มเป้าหมาย: โชเน็ง
วางจำหน่ายตั้งแต่: 10 ธันวาคม พ.ศ. 2564 – 25 มีนาคม พ.ศ. 2565
จำนวนเล่ม: 2
อนิเมะ
กำกับโดย: ชินยะ อิโนะ
เขียนบทโดย: ชินยะ อิโนะ
สตูดิโอ: Enishiya
ฉาย:  พ.ศ. 2568  –  กำหนดการ
 สถานีย่อยการ์ตูนญี่ปุ่น
กำเนิดบาปทาโกปี้ (ญี่ปุ่น: タコピーの原罪; โรมาจิ: Takopī no Genzai) เป็นซีรีส์เว็บมังงะญี่ปุ่น แต่งเรื่องและวาดภาพโดย ไทซัง 5 เผยแพร่ทางเว็บแพลต โชเน็งจัมป์+ ของสำนักพิมพ์ชูเอชะตั้งแต่เดือนธันวาคม พ.ศ. 2564 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 2 เล่ม  ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มีการประกาศสร้างเป็นอนิเมะมีกำหนดฉายในปี พ.ศ. 2568
สื่อ > มังงะ

ซีรีส์มังงะ กำเนิดบาปทาโกปี้ แต่งเรื่องและวาดภาพโดยไทซัง 5 [ja] เผยแพร่ทางเว็บแพลตโชเน็งจัมป์+ของสำนักพิมพ์ชูเอชะตั้งแต่วันที่ 10 ธันวาคม พ.ศ. 2564 ถึง 25 มีนาคม พ.ศ. 2565 สำนักพิมพ์ชูเอชะรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 2 เล่ม วางจำหน่ายในวันที่ 4 มีนาคมและ 4 เมษายน พ.ศ. 2565 ตามลำดับ
บริการมังงะมังงะพลัสของสำนักพิมพ์ชูเอชะเผยแพร่แต่ละตอนซีรีส์มังงะในรูปแบบแปลเป็นภาษาอังกฤษพร้อมการเผยแพร่ในรูปแบบภาษาญี่ปุ่น
ซีรีส์มังงะมีลิขสิทธิ์ตีพิมพ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 22 มีนาคม พ.ศ. 2566
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  4 มีนาคม พ.ศ. 2565 | 978-4-08-883049-0 |
| 2 |  4 เมษายน พ.ศ. 2565 | 978-4-08-883104-6 |
สื่อ > อนิเมะ

ในเดือนธันวาคม พ.ศ. 2567 มีการประกาศว่าซีรีส์นี้จะได้รับการดัดแปลงเป็นอนิเมะ
ดูเพิ่ม

บาปพิศวงแห่งตระกูลอิจิโนเสะ อีกหนึ่งซีรีส์มังงะโดยผู้เขียนเดียวกัน
ฮารูนะ คาวางูจิ

| ฮารูนะ คาวางูจิ |
| --- | --- |
川口 春奈
เกิด:  (1995-02-10) 10 กุมภาพันธ์ ค.ศ. 1995 (29 ปี) โกโต จังหวัดนางาซากิ ประเทศญี่ปุ่น
อาชีพ: นักแสดง นางแบบ
ปีปฏิบัติงาน: ค.ศ. 2007–ปัจจุบัน
ตัวแทน: เค็นอง
มีชื่อเสียงจาก:   ชมรมรัก คลับมหาสนุก  POV: Norowareta Film  เซ็กเกียวกักกีว  พูดว่ารัก...กับฉันสิ 
ส่วนสูง: 1.66 m (5 ft 5 1⁄2 in)
ฮารูนะ คาวางูจิ (ญี่ปุ่น: 川口 春奈; โรมาจิ: Kawaguchi Haruna; เกิด 10 กุมภาพันธ์ ค.ศ. 1995) เป็นนักแสดงหญิงและนางแบบภายใต้สังกัดเค็นอง เธอเป็นที่รู้จักจากการรับบทบาทนำใน ชมรมรัก คลับมหาสนุก, POV: Norowareta Film, เซ็กเกียวกักกีว และ พูดว่ารัก...กับฉันสิ
ใน ค.ศ. 2007 คาวางูจิได้รับรางวัลชนะเลิศที่การคัดตัว นิโคลา ครั้งที่ 11 หลังจากการเข้าสังกัดเค็นอง เธอได้เปิดตัวครั้งแรกในนิตยสารฉบับเดือนตุลาคม ค.ศ. 2007 ของ นิโคลา จัดจำหน่ายในวันที่ 1 กันยายน ในปีเดียวกัน
ในวันที่ 17 มีนาคม ค.ศ. 2012 เธอได้นำแสดงในภาพยนตร์ฉบับคนแสดงของ ชมรมรัก คลับมหาสนุก เธอปล่อยหนังสือภาพแรกของเธอ "haruna" ในวันที่ 20 มีนาคม ถ่ายที่เกาะฟูกูเอะ และ เกาะอิชิงากิ หมู่เกาะโกโต ซึ่งเป็นบ้านเกิดของเธอ ในเดือนตุลาคม ค.ศ. 2013 เธอนำแสดงในละครโทรทัศน์ของทีบีเอส อตโตะโนะคาโนโจ (Husband's Girlfriend)
ใน ค.ศ. 2020 เธอแสดงเป็น คิโจ (โนฮิเมะ) ในละครไทกะ ของเอ็นเอชเค "คิรินงะคูรุ" แทน เอริกะ ซาวาจิริ ที่ถอนตัวออกไปเพราะถูกจับเนื่องจากต้องสงสัยว่าละเมิดกฎหมายควบคุมยาเสพติด นี่เป็นละครแนวย้อนยุคและการปรากฏตัวครั้งแรกในละครไทกะ ของเธอ ในวันที่ 31 มกราคม ค.ศ. 2020 คาวางูจิเปิดช่องยูทูบอย่างเป็นทางการ "Haachannel" ในวันที่ 31 ธันวาคม ค.ศ. 2021 เธอเป็นหนึ่งในผู้ดำเนินรายการ เอ็นเอชเค โคฮากุอูตะกัซเซ็ง ครั้งที่ 72 ร่วมกับ โย โออิซูมิ และ มายูโกะ วากูดะ
ในเดือนกุมภาพันธ์ ค.ศ. 2022 เธอชนะ รางวัล Elan d'or สาขานักแสดงมาใหม่แห่งปี ช่วงครึ่งปีแรกของ ค.ศ. 2022 เธอแสดงเป็น เรียวโกะ พี่สาวของนางเอกในอาซาโดระ เรื่อง ชิมุดงดง ในครึ่งปีหลัง อาซาโดระเรื่อง ไมอางาเระ! ถ่ายทำในหมู่เกาะโกโต บ้านเกิดของเธอ คาวางูจิได้บรรยายเสียงแก่ละครโทรทัศน์ ในเดือนตุลาคม ค.ศ. 2022 เธอได้นำแสดงในละครโทรทัศน์ของฟูจิทีวีเรื่อง ยามรักไร้เสียง ร่วมกับ เร็น เมงูโระ
รางวัล

| ปี | รางวัล | สาขา | ผลงานเข้าชิง | ผล | อ้างอิง |
| --- | --- | --- | --- | --- | --- |
| 2022 | 46th Elan d'or Awards | นักแสดงมาใหม่แห่งปี | ตนเอง | ชนะ |  |
แหล่งข้อมูลอื่น

เว็บไซต์ทางการ (ในภาษาญี่ปุ่น)
ฮารูนะ คาวางูจิ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2  เวิลด์แคต 
ประจำชาติ:  เยอรมนี  ญี่ปุ่น 
วิชาการ:  CiNii 
อื่น ๆ:  IdRef
เขมนิจ จามิกรณ์

| เขมนิจ จามิกรณ์ |
| --- | --- |

เกิด: ชญานิษฐ์ จามิกรณ์ 27 พฤษภาคม พ.ศ. 2531 (36 ปี) เขตจตุจักร กรุงเทพมหานคร ประเทศไทย
การศึกษา: มหาวิทยาลัยเกษตรศาสตร์ มหาวิทยาลัยรามคำแหง
อาชีพ:  นักแสดง  นางแบบ  พิธีกร  นักร้อง  ยูทูบเบอร์  นักธุรกิจ 
ปีปฏิบัติงาน: 2547–ปัจจุบัน
ตัวแทน: สถานีโทรทัศน์สีกองทัพบกช่อง 7 (2548–2558)
ส่วนสูง: 175 cm (5 ft 9 in)
คู่สมรส: พ.ต.ท.ศักดิ์สุนทร เปรมานนท์ (2565-ปัจจุบัน)
ดร.เขมนิจ จามิกรณ์ เปรมานนท์ (เกิด 27 พฤษภาคม พ.ศ. 2531) ชื่อเล่น แพนเค้ก เป็นนักแสดงและนางแบบชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 เข้าสู่วงการบันเทิงจากการเข้าประกวดได้รับตำแหน่งไทยซุปเปอร์โมเดลคอนเทสต์ 2004 และตำแหน่งสุดยอดนางแบบโลกจากการประกวดโมเดลออฟเดอะเวิลด์ 2004 ที่ประเทศจีน มีผลงานละครโทรทัศน์ที่มีชื่อเสียงมากมาย เช่น พลิกดินสู่ดาว, บ่วงหงส์, เธอกับเขาและรักของเรา เป็นต้น และมีผลงานภาพยนตร์โฆษณาสินค้ามากมายจนได้รับฉายาว่าเป็นหนึ่งใน "เจ้าแม่พรีเซนเตอร์" จากสื่อหลายแขนงในวงการบันเทิง และเป็นโฆษกพิเศษกองทัพเรือ
ในต่างประเทศ เขมนิจเป็นที่รู้จักและได้รับความนิยมจากชาวต่างชาติ อาทิ ได้รับรางวัล "นักแสดงเอเชียยอดเยี่ยมฝ่ายหญิง" จากฮัวติงเอเชียนอาร์ติสต์ป็อปปูลาร์นีตีอะวอดส์ ที่กรุงปักกิ่ง ซึ่งตัดสินจากคะแนนความนิยมที่ชาวจีนโหวตให้ และติดอันดับหนึ่งในนางเอกไทยยอดนิยมที่ชาวจีนชื่นชอบ จากผลสำรวจ "ดาราไทยที่ได้รับความนิยมที่สุดในประเทศจีน" และได้รับเลือกเป็นนักแสดงนำในภาพยนตร์ประวัติศาสตร์ระหว่างประเทศไทยและจีน เรื่อง มหาราช 2 แผ่นดิน นอกจากนี้ เขมนิจยังได้รับรางวัล "นาคเงินมิตรภาพวงการบันเทิงสองฝั่งโขง" จากประเทศลาว
นอกเหนือจากงานในวงการบันเทิง เขมนิจมีธุรกิจส่วนตัวและให้ความสำคัญกับงานด้านสาธารณกุศล จนได้รับรางวัลและฉายา "ซุปตาร์ใจบุญ" "นางเอกการกุศล" และ "ศิลปินจิตอาสาต้นแบบ" จากหลายองค์กรทั้งภาครัฐและเอกชน ได้รับรางวัลเกียรติคุณด้านการพัฒนาเด็กและเยาวชนจากกระทรวงสาธารณสุข นอกจากนี้ เขมนิจยังได้รับเลือกเป็นทูตวันวิสาขบูชา ทูตการท่องเที่ยวแห่งประเทศไทย และทูตของโครงการเพื่อสังคมจากองค์กรทั้งภาครัฐและเอกชนอย่างต่อเนื่อง อาทิเช่น ทูตโครงการรณรงค์มะเร็งเต้านมของสภากาชาดไทย ทูตใจดีมูลนิธิโรงพยาบาลเด็ก ทูตโครงการกรุงเทพฯสีเขียว และทูตโครงการบิ๊กซีจับมือทำดีเพื่อชุมชน เป็นต้น อีกทั้งเป็นศิลปินในโครงการ "พลังคนสร้างสรรค์โลก รวมพลังตามรอยพ่อของแผ่นดิน" ของกองทัพบก และเป็นหนึ่งในสมาชิกกองทุนพัฒนาบทบาทสตรี อีกทั้งได้รับเลือกเป็นผู้จัดการทีมฟุตบอลระดับเยาวชน ของการแข่งขันระดับภูมิภาค
ประวัติ

เขมนิจ จามิกรณ์ เกิดวันที่ 27 พฤษภาคม พ.ศ. 2531 ที่โรงพยาบาลวิภาวดี กรุงเทพมหานคร เขมนิจเป็นบุตรสาวของ นทีเทพ จามิกรณ์ บิดา และ นวลนง จามิกรณ์ มารดา (ชื่อเดิม นงพร รอดโพธิ์ทอง) โดยตาของเขมนิจ ปรีดา รอดโพธิ์ทอง เป็นอดีตอธิบดีกรมพลศึกษา และยายของเขมนิจ สมหมาย รอดโพธิ์ทอง (ถึงแก่กรรม) มีตำแหน่งสุดท้ายเป็นผู้ช่วยศาสตราจารย์คณะศึกษาศาสตร์ มหาวิทยาลัยศรีนครินทรวิโรฒ ซึ่งภูมิลำเนาเดิมของครอบครัวฝ่ายบิดาของเขมนิจมาจากจังหวัดยะลา และทางครอบครัวฝ่ายมารดาของเขมนิจมาจากจังหวัดเพชรบุรี และจังหวัดอ่างทอง
เขมนิจ มีชื่อเดิมแต่เกิดว่า ชญานิษฐ์ จามิกรณ์ ซึ่งภายหลังได้เปลี่ยนชื่อเป็น เขมนิจ จามิกรณ์ เมื่อก่อนเข้าประกวด ไทยซุปเปอร์โมเดลคอนเทสต์ 2004 และเขมนิจยังได้รับรางวัลชนะเลิศการประกวดครั้งนั้นด้วยเช่นกัน ส่วนชื่อเล่นมารดาได้คิดชื่อไว้ 2 ชื่อ คือ "พลอย" และ "แพน" แต่เลือกใช้ชื่อแพน เนื่องจาก​ชื่อพลอยนั้นโหล แต่เมื่อเขมนิจโตขึ้น เธอกลับรู้สึก​เขินอายเวลาที่มีคนเรียกเธอว่า แพน สั้นๆ คำเดียว ทำให้​มารดา​เพิ่มชื่อเล่น​ของ​เธอ​เป็น​ แพนเค้ก​ เนื่องจาก​มารดาของเขมนิจชอบทำขนมแพนเค้ก​
เขมนิจ มีน้องชายและน้องสาวร่วมบิดามารดาด้วยกันอีก 2 คน คือ เตชธร จามิกรณ์ (พัตเตอร์) และ อิงกมล จามิกรณ์ (มิกิ) ตามลำดับ​ ด้านชีวิตครอบครัวสมรสกับ พ.ต.ท.ศักดิ์สุนทร เปรมานนท์(สารวัตรหมี) ซึ่งงานมงคลสมรสของทั้งคู่จัดขึ้นที่ ห้อง At Calla Suite, Level G โรงแรม WALDORF ASTORIA BANGKOK ถนน ราชดำริ แขวง ลุมพินี เขต ปทุมวัน กรุงเทพมหานคร เมื่อวันที่ 10 มิถุนายน พ.ศ.2565
เขมนิจ มีแรงบันดาลใจในวัยเด็กว่าอยากเป็นพนักงานต้อนรับบนเครื่องบิน เนื่องมาจากมารดาของเขมนิจเคยทำงานที่การบินไทย ในวัยเด็กประมาณ 2 ปี บิดาและมารดาของเขมนิจได้พาเขมนิจไปยังสหรัฐอเมริกาด้วย เมื่อครั้งไปศึกษาต่อระดับปริญญาโทที่มหาวิทยาลัยเคนทักกีสเตต ซึ่งการเดินทางไปสหรัฐอเมริกาครั้งนี้ทำให้ครอบครัวจามิกรณ์ได้รู้จักกับ ยิ่งลักษณ์ ชินวัตร ผู้ซึ่งกำลังศึกษาอยู่ในสถาบันเดียวกัน และเช่าบ้านหลังเดียวกันกับครอบครัวจามิกรณ์ เขมนิจจึงรู้จักยิ่งลักษณ์ ชินวัตรในฐานะเพื่อนรุ่นน้องของบิดาและมารดาของเขมนิจ และเขมนิจได้เรียกยิ่งลักษณ์ ชินวัตรว่า "อาปู" ด้วยความสนิทสนมชิดเชื้อกันอยู่บ้างแล้ว
เขมนิจ ได้สนใจในศาสตร์การพัฒนาของ พระบาทสมเด็จพระมหาภูมิพลอดุลยเดชมหาราช บรมนาถบพิตร และได้ร่วมกิจกรรมเกี่ยวกับการเกษตรอยู่บ่อยครั้ง เขมนิจจึงตัดสินใจซื้อที่ดิน 1 แปลง ที่ อำเภอรัตนบุรี  จังหวัดสุรินทร์ ในการทำการเกษตรแบบโคกหนองนา โมเดล ร่วมกับมูลนิธิกสิกรรมธรรมชาติ
เขมนิจ ในฐานะนักแสดง ได้มีการเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มาเป็นเวลา 10 ปี (2548–2558) ซึ่งได้หมดสัญญาเมื่อวันที่ 31 ธันวาคม 2558โดยละครเรื่องสุดท้ายกับทางช่อง 7 คือละครเรื่อง รักเร่ และได้เริ่มเซ็นสัญญากับทางช่อง ทรูโฟร์ยู เมื่อวันที่ 5 มกราคม 2559 เป็นเวลา 3 ปี ได้ลงละครเรื่องแรกในฐานะนักแสดงช่อง ทรูโฟร์ยู คือซีรีส์ชุด เจ้าเวหา
ในวันที่ 20 กรกฎาคม พ.ศ. 2561 ได้รับการแต่งตั้งเป็นโฆษกพิเศษ กองทัพเรือ
การศึกษา

เขมนิจ เข้ารับการศึกษาระดับอนุบาลจากโรงเรียนฉัตรวิทยา ต่อระดับประถมศึกษาและมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา ต่อระดับอุดมศึกษาระดับปริญญาตรีจากคณะมนุษยศาสตร์ เอกภาษาอังกฤษ มหาวิทยาลัยเกษตรศาสตร์ บางเขน กรุงเทพมหานคร และต่อระดับอุดมศึกษาระดับปริญญาโทจนสำเร็จการศึกษา จากคณะรัฐศาสตร์ สาขารัฐประศาสนศาสตร์ มหาวิทยาลัยรามคำแหง กรุงเทพมหานคร เมื่อวันที่ 5 มีนาคม พ.ศ. 2557
ปัจจุบัน เขมนิจ สำเร็จการศึกษาระดับอุดมศึกษาระดับปริญญาเอก สาขาทรัพยากรมนุษย์ มหาวิทยาลัยรามคำแหง กรุงเทพมหานคร
สมัยศึกษาระดับมัธยมศึกษา เขมนิจ เป็นนักกิจกรรมในโรงเรียน อาทิเช่น เชียร์ลีดเดอร์ ดรัมเมเยอร์ และนักกีฬากรีฑาระดับเหรียญทองประเภทวิ่งสี่คูณร้อยเมตร และประเภทวิ่งสี่คูณสองร้อยเมตร ในการแข่งขันกีฬาสาธิตสามัคคี และเขมนิจยังเคยได้รับเลือกเป็น "ทูตกีฬาสาธิตครั้งที่ 38" ในปี พ.ศ. 2556 นอกจากนี้เขมนิจยังเคยได้รับเลือกเป็น "จีเอสเอ็ม แองเจิ้ล" นำวิ่งสิงคโปร์มาราธอน
ผลงาน

บทความหลัก: รายชื่อผลงานของเขมนิจ จามิกรณ์